પોતાની તંદુરસ્તીનું રહસ્ય જણાવતાં વિમળાબહેન કહે છે, ‘ખાવામાં બહુ ધ્યાન રાખું છું. ખટાશવાળું અને આથાવાળું ખાતી નથી. સાદું ભોજન ખાઉં છું.’ પછી હસતાં-હસતાં પાછું તેઓ કહે છે, ‘આમ તો સાદું ખાઉં છું, પણ પિત્ઝા ખૂબ ભાવે એટલે પૌત્રીઓ કહે બા ચાલો, પિત્ઝાહટમાં પિત્ઝા ખાવા જઈએ તો હોંશથી સાથે પહોંચી જાઉં છું. સાથે હોટેલમાં જવું, ફરવા જાઉં અને બધાની સાથે આનંદથી અને પ્રવૃત્તિમાં રહેવું તેમ જ ઈશ્વરસેવા કરવી વગેરે તંદુરસ્તીનું રહસ્ય છે.’